Madonna, surpriză colosală pentru fanii ei! Nimeni nu se aștepta la acest gest
Moment istoric! Madonna (65 de ani) a anunțat că va susține un concert gratuit pe plaja Copacabana, din Brazilia, pe 4 mai. Acest spectacol va marca finalul turneului său, Celebration Tour, notează click.ro.
Spectacolul este și revenirea Madonnei, care deține o avere de 850 de milioane de dolari, în Brazilia, după ce a cântat acolo ultima oară în 2012. Este singurul concert gratuit din turneul Celebration Tour, iar artista americană a spus că este un gest de mulțumire pentru fanii ei devotați, potrivit sursei citate.
Va fi "cel mai mare" spectacol pe care l-a avut până acum, "un concert de neuitat pe una dintre cele mai frumoase scene din lume", se arată pe site-ul Madonnei. Organizatorii au explicat într-o conferință de presă că acest spectacol va necesita o logistică comparabilă cu cea a tradiționalului spectacol de artificii din noaptea de Revelion, care are loc în fiecare an pe plaja Copacabana în ajunul Anului Nou și atrage cel puțin un milion de oameni, conform News.ro.
Sursa foto: Facebook